stanford-oval/wikipedia huggingface dataset:
פנטסיה על נושא רומנטי
עלילה

הסרט עוסק בחייו העגומים והקומיים של יעקב קולף (אלכס מונטה), אדם פשוט ואפרורי, בחברו קריצר (נסים עזיקרי) רודף הנשים ובגלוסקא (רות סגל) המאוהבת בקולף אך אינה זוכה לאהבתו. לאחר מות אמו מחליט קולף שאין טעם לחייו ומנסה להתאבד, אך ברגע האחרון מגיעה כריסטינה, מלכת שוודיה, שבאה לישראל כדי למצוא חתן, ומצליחה להציל אותו ממוות. היא מנסה לשכנע אותו שיש טעם בחיים, אך לבסוף נוטשת אותו לטובת נסיך ספרדי (דודו טופז).
ביקורת ופרסים

למרות הערכת המבקרים, לא זכה הסרט להצלחה כלכלית. נדב הולנדר, בביקורת שנכתבה עם צאת הסרט ב-DVD, טוען כי הסרט "אינו פסגת יצירתו של לוין, וניכר בו המאמץ להשתלב במדיום הקולנועי הלא מוכר. אבל הלויניות נמצאת בו בכל רגע ובכל משפט, והיא משעשעת, מדכאת ומקסימה כהרגלו."
הסרט זכה בחמישה פרסים בתחרות הישראלית לסרטים לשנת 1977 בקטגוריות:
המוזיקה הטובה ביותר (רפי קדישזון) – מקום ראשון
הצילום הטוב ביותר (חנניה בר) – מקום ראשון
השחקנית הטובה ביותר (רות סגל) – מקום ראשון
התסריט הטוב ביותר (חנוך לוין) – מקום ראשון
הסרט הטוב ביותר – מקום שלישי
כתיבת התסריט

בתחילה תכננו לוין, ויטק טרץ' ודני טרץ' להתבסס על התסריט "קולף" או בשמו האחר "פנטזיה על נושא שוודי", שנכתב בספטמבר 1975 והיה הגרסה השלישית לתסריט. הדבר לא היה מעשי לנוכח התקציב שעמד לרשותם ועל כן שכתב לוין את התסריט עד לגרסתו התשיעית, ושינה אותו מהותית. בנוסף לכך קיצורים שהוכנסו לסרט מכורח המציאות יצרו גרסה חדשה בפועל שהיא למעשה העשירית ועל פיה התסריט שוכתב לאחר מעשה.
את כוריאוגרפית הסרט יצר שלמה רוזמרין.
השפעת הסרט

אף שהסרט לא זכה להצלחה מסחרית, אחד מהשירים המופיעים בו, "חיה לי מיום ליום", המלווה את הסצנות של גלוסקא, הולחן מחדש על ידי רמי קלינשטיין עבור האלבום "ימי התום" של ריטה, והפך להיות אחד מלהיטיה הגדולים.
הערות שוליים

↑  אחרון, חנוך לוין, 1999, עמ' 412
↑  אחרון, חנוך לוין, 1999, עמ' 411
פנטקוסטליזם

| --- | --- |

אש פנטקוסט
 שורשים, סיווג והנהגה
 דת:  נצרות
 זרם:  אוונגליזם 
 מקור השם:  Pentecost 
 ארגונים ופעילות
 מוסדות:  גלוסולליה 
 
כנסייה פנטקוסטלית בדרום אפריקה
פנטקוסטליזם (באנגלית: Pentecostalism) היא תנועה אמונית נוצרית, חלק מ"תנועות ההתחדשות הדתית" במסגרת הנצרות האוונגליסטית הנאו-פרוטסטנטית, השמה דגש מיוחד על אירוע דתי מאוחר המופיע בברית החדשה ונקרא "טבילה בידי רוח הקודש". באירוע זה מתוארת שרייתה של רוח הקודש על הנוצרים הראשונים בירושלים בחג השבועות או פנטקוסט (מעשי השליחים, ב, ל"ח). חוויה זו הייתה ככל הנראה אירוע מרכזי ונוכח בקרב התנועות הנוצריות הראשונות.
בדומה לצורות אחרות של נאו-פרוטסטנטיזם, הפנטקוסטליזם דורש דבקות בסמכותם הבלתי מעורערת של כתבי הקודש הנוצרים (ה"ביבליה" - הברית הישנה והברית החדשה) וקבלת ישו כאל מושיע אישי. לפי הפנטקוסטליזם, הטבילה בידי רוח הקודש מאפשרת לנוצרי לחוות חיים מלאים המועצמים על ידי נוכחותה של רוח הקודש. העצמה זו כוללת שימוש במתנות רוחניות כמו הגלוסולליה - "הדיבור בלשונות" וריפוי אלוהי.
בשל המחויבות לסמכות המקראית ולמתנות רוחניות, דומה הפנטקוסטליזם ל"תנועה הכריזמטית" (אנ'), שהתפתחה מוקדם יותר ונפרדה מהכנסייה הממסדית. לפחות בתקופה המוקדמת של התנועה נטו הנוצרים הכריזמטיים להישאר חברים בכנסיות אליהן השתייכו. בגלל הקרבה לתנועה הכריזמטית, משמשים לעיתים המושגים "פנטקוסטלי" ו"כריזמטי" כמילים נרדפות.
המונח "פנטקוסטליזם" מקורו ב"פנטקוסט", המילה האנגלית ממקור יווני המציינת את חג השבועות היהודי. בשביל הנוצרים, חג הפנטקוסט חוגג את ירידתה של רוח הקודש על שליחיו של ישו, בהתאם לספר "מעשי השליחים" שבברית החדשה.
צ'ארלס פוקס פרהם, מייסד הפנטקוסטליזם המודרני
הפנטקוסטלים מאמינים כי תנועתם משקפת אותו סוג של כוח רוחני, סגנון עבודת האל ואותה תורה כמו בכנסייה של הנוצרים הראשונים. לכן פנטקוסטלים אחדים משתמשים בשביל תנועתם גם בשם "אפוסטולית" (של השליחים) או של "האוונגליון השלם".
פנטקוסטליזם הוא מושג רחב הכולל מגוון רחב של תפיסות תאולוגיות וארגוניות דתיות. משום כך לא קיים אף ארגון מרכזי או כנסייה יחידה המנהלת את התנועה. ישנם פנטקוסטלים טריניטרים, כלומר המאמינים בשילוש הקדוש, אך קיימים גם פנטקוסטלים אנטיטריניטרים. כנסיות פנטקוסטליות רבות מיוצגות ב"ועידה הפנטקוסטלית העולמית". במדינות מסוימות, כמו ברזיל, הפנטקוסטלים קוראים לעצמם "אוונגליסטים".
אמונה

במסגרת הפנטקוסטליזם קיימים שלושה זרמים יסודיים.
חסידי מרבית הכנסיות הפנטקוסטליות מאמינים שיכולים להגיע לגאולה, למחילת החטאים ולהתקבלות על ידי אלוהים, באמצעות האמונה בישו כאדון ומושיע.
בדומה לאוונגליסטים אחרים, באופן אופייני, הפנטקוסטלים מאמינים שלכתבי הקודש (ביבליה) סמכות מכריעה בנושאי אמונה. בקרב הזרם הפנטקוסטלי המרכזי "הדיבור בלשונות" הוא סימן לטבילה על ידי רוח הקודש אך אינו קשור לגאולת היחיד. חסידיה מאמינים שהטבילה על ידי רוח הקודש היא השראה על-טבעית לשליחות דתית המופקדת על מישהו רק אחרי שהוא קיבל את האמונה הנוצרית.
שתי הקבוצות האחרות של פנטקוסטלים מתייחסות לבשורת הגאולה שב"מעשי השליחים" ב, ל"ח, לפיה על האדם לחזור בתשובה ולהיות מוטבל בשם האדון ישו ולקבל את רוח הקודש. בעיני חסידי הזרמים האלה, קבלת רוח הקודש היא הכרחית לגאולה האישית והיא כוללת את הדיבור בלשונות.
כנסיות פנטקוסטליות אלה מתחלקות לארבעה סוגים: "השם ישוע", "הראשון" "אחדות" ו"יחידיות", לפי צביון טקס הטבילה - בשם ישו בלבד, או בשם האב, הבן ורוח הקודש.
מכיוון שרבות מהכנסיות הפנטקוסטליות נולדו מתוך המתודיזם או מתוך תנועת הקודש המתודיסטית, הסוטריולוגיה (אנ') הפנטקוסטלית היא בדרך כלל יותר ארמיניאנית (אנ') מאשר קלוויניסטית, מבוססת על האמונה שהיכולת להאמין בישו תלויה ברצון החופשי של האדם.
רשימת קבוצות דתיות פנטקוסטליות בעולם

כנסיות פנטקוסטליות עצמאיות - 50 מיליון מאמינים
כנסיית האל בתוך המשיח Church of God in Christ - מיליון מאמינים
הכנסייה האפוסטוליתThe Apostolic Church - ‏ 6 מיליון מאמינים
השליחות הפנטקוסטלית 6–7 מיליון מאמינים
כנסיית האל - Church of God בקליבלנד, טנסי - 5 מיליון מאמינים
הכנסייה הפנטקוסטלית הבינלאומית המאוחדת United Pentecostal Church International - ‏ 4 מיליון מאמינים
הכנסייה האפוסטולית של המשיח Christ Apostolic Church ‏ 2.8 מיליון מאמינים
הקונגרגציה הנוצרית של ברזיל - 2.5 מיליון מאמינים
הכנסייה הנוצרית של ציון - 2.5 מיליון מאמינים
הכנסייה של האל אלאדורה - 2.5 מיליון מאמינים
הכנסייה הבינלאומית של האוונגליון המרובע - 2 מיליון מאמינים
הכנסייה האוניברסלית של ממלכת האל - 2 מיליון מאמינים
הקהילות הפנטקוסטליות של קנדה - 1 מיליון מאמינים
כנסיית הקירוב הנוצרית - (אוסטרליה, ניו זילנד, איי שלמה) פחות מ-1 מיליון מאמינים
כנסיית הקריה הנוצרית - Christian City Church - פחות ממיליון מאמינים
האיגוד העולמי לשליחויות נוצריות World Christian Ministries Association - פחות ממיליון מאמינים
כנסיית הילסונג - פחות ממיליון מאמינים
קהילות נוספות בעלות השפעה בעולם הפנטקוסטלי:
הפנטקוסטלים מנורתגייט (Northgate Pentecostals) בדאלאס-פורט וורת', טקסס
כנסיית ישוע המשיח של הנבואה - בבנטון, טנסי Church of Jesus Christ of Prophecy (AKA Mercy Tabernacle, Benton Tennessee)
הכנסייה הבינלאומית של ישו המשיח (International Church of Jesus Christ) בקולומבוס, אוהיו
"האגודה הנוצרית - בית הקדר" בפרסקוט, אריזונה Potter's House Christian Fellowship
הכנסייה הנוצרית המאוחדת - בקליוולנד, טנסי
הכנסייה הפנטקוסטלית והאפוסטולית של שליחותו של ישו - בסן פאולו, בברזיל
המרכזים הבינלאומיים לתחייה מחדש - האגודה לתחייה - באוסטרליה
לקריאה נוספת

רמי דגני - כנסיות, עדות ומסדרים נוצריים בישראל - כתב העת "אריאל", גליונות 137–138, יוני 1999 - הוצאת ספרים "אריאל", ירושלים - 1999
Allan Heaton Anderson - An Introduction to Pentecostalism - Global Charismatic Christianity, Cambridge University Press, sec edition 2014
הערות שוליים

↑  Doug Clay, WHAT IS PENTECOSTALISM?, AG -ASSEMBLIES OF GOD, ‏September 30, 2020
1 2 3  רמי דגני 1999 עמ' 168
↑  רמי דגני 1999 עמ' 168-169
↑  רמי דגני עמ' 1999 עמ' 169
↑  דוד וינברג, ‏לעלייתם של נוצריי התנ"ך, השילוח, 12, דצמבר 2018
| --- | --- |
בקרת זהויות :  NLI: 987007533821005171  BnF: cb11946238c (data)  GND: 4136841-1  LCCN: sh85099639  NDL: 00577441  NKC: ph122271  VIAF: 293840451   WorldCat (עם VIAF): 293840451
פנתילאמין

| 0 | 1 | 2 | 3 |
| --- | --- | --- | --- |

 פנתילאמין
|   |   |  |  |

| שם מדעי | β-Phenylethylamine |  |  |
| נוסחה כימית | C8H11N |  |  |
| מסה מולרית | 121.18g/mol |  |  |
| נקודת התכה | C° -60 |  |  |
| נקודת רתיחה | C° 195 |  |  |
| צפיפות | 0.964 g/cm3 |  |  |
| מספר CAS | [64-04-0] |  |  |

פנתילאמין או β-פנילאתילאמין הוא אלקלואיד ומוליך עצבי מונואמיני. במוח האנושי הוא מתפקד בתור ממריץ. פנתילאמין הוא תרכובת טבעית המיוצרת מחומצת האמינו פנילאלנין על ידי דיקרבוקסילציה (הוצאת קבוצת קרבוקסיל מתרכובת) אנזימטית. כמו כן, הוא מצוי במאכלים רבים כגון שוקולד, שם הוא נוכח בייחוד לאחר התססה חידקית. ישנה סברה שלפנתילאמין המגיע ממזון יש השפעה פסיכואקטיבית אם נצרך בכמויות גדולות. עם זאת, הוא מפורק בזריזות על ידי האנזים MAO-B (מונואמין אוקסידאז), דבר המונע היווצרות ריכוז משמעותי במוח.
פנתילאמינים מותמרים או נגזרות פנתילאמינים הם קבוצה רחבה ומגוונת של תרכובות הכוללות מוליכים עצביים, הורמונים, סמים ממריצים, סמים פסיכדליים, אמפאטוגנים, סמים אנורקטיים, מרחיבי סימפונות, ונוגדי דיכאון. מבנה הפנתילאמין נמצא גם במבנים טבעתיים מסובכים יותר כמו מערכת הארגולין של LSD או מערכת המורפינאן של מורפין (ואופיואידים אחרים).
כימיה

פנתילאמין הוא אמין ארומטי ונוזל חסר צבע בטמפרטורת החדר. הוא מסיס במים, אתנול ואתר. עם חשיפתו לאוויר, יוצר הפנתילאמין קרבונט כתוצאה מתגובה עם פחמן דו-חמצני. פנתילאמין הוא בסיסי מאוד ויוצר הידרוכלוריד (מלח עם חומצת מימן כלורי) גבישי יציב בעל נקודת התכה של 217°C. פנתילאמין גורם לגירוי בעור.
פנתילאמינים מותמרים

לפנתילאמינים מותמרים תוספות כימיות בטבעת הפניל, בשרשרת האליפטית (שרשרת הצד), ו/או בקבוצת האמינו.
אמפטמינים הם תרכובות הומולוגיות לפנתילאמינים (כלומר מקיימות אותה נוסחה כללית) הנושאות קבוצת אלפא-מתיל (α-CH3) בשרשרת הצד (כלומר, קבוצת מתיל המחוברת במיקום האלפא).
קטכולאמינים הם פנתילאמינים הנושאים שתי קבוצות הידרוקסי במיקומים ה-3 וה-4 של טבעת הפניל. קטכולאמינים לדוגמה הם ההורמונים והמוליכים עצביים דופמין, אפינפרין (אדרנלין), ונוראפינפרין.
חומצות האמינו פנילאלנין וטירוזין הן פנתילאמינים הנושאים קבוצת קרבוקסיל (COOH) במיקום האלפא של שרשרת הצד.
סדרת ה-2C הם פנתילאמינים עם קבוצות מתוקסי (O–CH3-) מחוברות במיקומים ה-2 וה-5 וללא קבוצת מתיל במיקום האלפא.
פנתילאמינים מותמרים > פרמקולוגיה

פנתילאמינים מותמרים רבים פעילים פרמקולוגית (פעילים כסמים) בשל דמיונם למוליכים העצביים המונואמיניים:
סמים ממריצים כמו האלקלואידים הצמחיים אפדרין וקאתינון והסמים הסינתטיים אמפטמין ומתילפנידייט (ריטלין).
הלוצינוגנים פסיכדליים כמו האלקלואיד הצמחי מסקלין והסם הסינתטי 2C-B.
אמפתוגנים כמו MDMA (אקסטזי).
סמים אנורקטיים (סמים הגורמים לאיבוד התיאבון) כמו פנטרמין, פנפלוראמין ואמפטמין.
מרחיבי סימפונות כמו אפדרין וסלבוטמול.
נוגדי דיכאון כמו בופרופיון ומעכבי מונואמין אוקסידאז (MAOI's) פנלזין וטראנילציפרומין.
הערות שוליים

↑  Merck Index, 12th Edition, 7371.
מבנה כללי של פנתילאמינים מותמרים. ראו טבלה בהמשך
פסגת מיטשל (אנטארקטיקה)

ערך זה עוסק בהר בשטח חסות רוס שבאנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 קואורדינטות:  76°25′00″S 147°22′01″W﻿ / ﻿76.4167°S 147.367°W﻿ / -76.4167; -147.367
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת מיטשל(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיפסגת מיטשל
 
פסגת מיטשל או פסגת מיצ'ל או מיטשל פיק (באנגלית: Mitchell Peak) היא פסגה באזור ארץ מרי בירד שבאנטארקטיקה.
הפסגה ממוקמת 24 קילומטרים ממערב לפסגות בירצ'ול, בצד הדרומי של חצי האי גסט.
היסטוריה > גילוי הפסגה

הפסגה התגלתה על ידי אדמירל משנה ריצ'רד בירד, ב-5 בדצמבר 1929, בעת טיסה מעל אזור הפסגה.
היסטוריה > מקור השם

בירד נתן לפסגה את שמה.
בירד קרא לפסגה על שם יו סי. מיטשל (Hugh C. Mitchell), מתמטיקאי מטעם הסקר הגאודיטי הלאומי של ארצות הברית (U.S. Coast and Geodetic Survey) וחבר בוועדת המומחים של הנשיונל ג'יאוגרפיק, ועדה שקבעה כי בירד הגיע אל הקוטב הצפוני ואל הקוטב הדרומי במטוס בשנת 1926 ובשנת 1929, בהתאמה.
פסטיבל הזמר והפזמון 1969

פסטיבל הזמר והפזמון 1969 הייתה תחרות שירים ששודרה בקול ישראל ובערוץ הראשון.
התחרות התקיימה במוצאי יום העצמאות בבנייני האומה בירושלים בהנחיית יצחק שמעוני. המנצח על התזמורת לסלו רוט והמפיקים הם חנוך חסון וגיל אלדמע.
זה היה פסטיבל הזמר והפזמון הראשון ששודר בשידור חי בטלוויזיה בישראל. בין השירים שנשלחו לתחרות לא נמצאו שירים הולמים, ולכן כל שנים עשר השירים הוזמנו אצל מחברים מקצועיים.
לראשונה נערכה ההצבעה גם בארבע נקודות הצבעה ברחבי הארץ, בנוסף להצבעות הנוכחים באולם: כפר מסריק, שדה משה, נתניה וכפר הנוער בן שמן.
השיר "על כפיו יביא" בביצוע של רבקה זהר שזכה במקום הרביעי, הפך ללהיט, וזכה בתואר "שיר השנה" במצעד הפזמונים העברי השנתי של קול ישראל ושל גלי צה"ל.
בעקבות נושאו של השיר "בלדה לחובש", שזכה במקום הראשון, הושמעו טענות לגבי הכללתו בפסטיבל, שנערך בימי מלחמת ההתשה. בשנים לאחר מכן נמנעו תחנות הרדיו מהשמעת השיר.
יהורם גאון, שזו הייתה הופעתו האחרונה בפסטיבל, זכה בשני המקומות הראשונים, ואמור היה גם לשיר את השיר "בדרך חזרה", שזכה במקום השלישי, אך ויתר עליו.
שירים נוספים שזכו להצלחה לאחר הפסטיבל היו:
השיר "עץ האלון" של יהורם גאון, שהגיע למקום השני בתחרות ולמקום השישי במצעד הפעמונים השנתי תשכ"ט שהיה מצעד הפזמונים העברי השנתי הראשון.
השיר "פראג" של אריק איינשטיין, שזו הייתה הופעתו האחרונה בפסטיבל.
"שיר בארבעה בתים" בביצוע אילנית.
השירים המשתתפים

| סדר | שם המבצע | שם השיר | מילים | לחן | עיבוד | מקום |
| --- | --- | --- | --- | --- | --- | --- |
| 1 | יהורם גאון | עץ האלון | יורם טהרלב | מוני אמריליו | שמעון כהן | 2 |
| 2 | אלכסנדרה | שיר ערש 1969 | יוסי גמזו | אריה לבנון | אריה לבנון | - |
| 3 | יגאל בשן | על גל האבן הלבנה | ירון לונדון | יעקב הולנדר | יצחק גרציאני | - |
| 4 | עדנה גורן וקובי רכט | מכתבי אהבה | תרצה אתר | אלונה טוראל | לסלו רוט | - |
| 5 | אבי טולדנו | בדרך חזרה | אהוד מנור | נורית הירש | נורית הירש | 3 |
| 6 | אילנית | שיר בארבעה בתים | אהוד מנור | נחום היימן | שמעון כהן | - |
| 7 | יהורם גאון | בלדה לחובש | דן אלמגור | אפי נצר | שמעון כהן | 1 |
| 8 | אריק איינשטיין | פראג | שלום חנוך | שלום חנוך | מישה סגל | 7 |
| 9 | רבקה זהר | על כפיו יביא | יורם טהרלב | יאיר רוזנבלום | אלכס וייס | 4 |
| 10 | אבי טולדנו | את הרוח | רימונה די נור | רפי בן-משה | רפי בן-משה | - |
| 11 | יהורם גאון | לילה בהיר | שמרית אור | משה וילנסקי | משה וילנסקי | - |
| 12 | הפרברים | בהר הגלבוע | לאה נאור | יוסף הדר | שמעון כהן | - |
הערות שוליים

↑  12 השירים של פסטיבאל הזמר תשכ"ט, מעריב, 25 באפריל 1969
1 2  בתקליט מבצע דני גרנות.
↑  השיר אינו מופיע בתקליט.
↑  אילנית הופיעה בשמלה ורודה. בתקליט מבצעת אופירה גלוסקא.
↑  מקום ראשון במצעד הפזמונים השנתי של הגל הקל של קול ישראל תשכ"ט.
↑  בתקליט מבצע דני מסינג.
פראהיפוס

| פראהיפוס |
| --- | --- |
 שלד של פרהאיפוס
תקופה
תחילת מיוקן
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מפריטי פרסה
תת־סדרה:: Hippomorpha
משפחה:: סוסיים
סוג:: פראהיפוס
שם מדעי
 Parahippus ‏ליידי, 1858

גולגולת של הסוס.
פראהיפוס (שם מדעי: Parahippus) (פירוש השם מיוונית: "היפו" - סוס, "פארה" - ליד, כלומר: "קרוב לסוס") הוא סוג של מפריט פרסה נכחד, בן משפחת הסוסיים אשר היה מאבותיו של הסוס המודרני. סוג זה התקיים בתחילת תקופת המיוקן באמריקה הצפונית. הוא תואר ב-1858 בידי הפלאונטולוג ג'וזף ליידי (אנ').
סוס זה הגיע עד לגובה מטר בכתפיו והיה מותאם יחסית לחיים בערבות העשב ששגשגו באמריקה הצפונית במיוקן. במראהו הוא דמה למיוהיפוס (Miohippus) מהפלאוגן אך היה גדול ושרירי יותר ובעל פרסות בעלות אצבע חזקה בכל רגל. למרות זאת היו לו עוד שתי אצבעות גמדיות בכל רגל, אשר נעלמו למינים מפותחים יותר. גם מבנה הפנים התארך והלסתות נהיו מסיביות ובעלות שיניים קטנות ורבות יותר.
הסוס רעה בחבורות במישורים והותאם אכילת עשב כתחליף לעלי עצים ושיחים שנהפכו לנדירים יותר.
המאובנים של סוס קדום זה התגלו בפלורידה ובמישורים הגדולים.
פרס יגאל אלון

| --- | --- |
 תיאור:  פרס למעשה מופת חלוצי
 מדינה:  ישראל 
 הגוף המעניק:  אגודת דור הפלמ"ח
 תקופת הפרס:  1982–הווה (כ־42 שנים) 
 נקרא על שם:  יגאל אלון 
 אתר רשמי
 
פרס יגאל אלון למעשה מופת חלוצי מוענק החל משנת 1982 מדי שנה ביום מותו של יגאל אלון. הפרס מוענק ליחיד, גוף או ארגון על מפעל או מעשה שהם מופת לעשייה חלוצית ותרומה ליצירה ולחברה בישראל. הפרס מוענק על ידי "אגודת דור הפלמ"ח". זוכי הפרס נבחרים על ידי ועדה מיוחדת.
| שנה | שם הזוכה |
| --- | --- |
תשמ"ב: שמריהו גוטמן
תשמ"ג: ברוך פדה
תשמ"ד: אברהם שוחט
תשמ"ה: עמוס ירקוני וסשה ארגוב
תשמ"ו: כפר הנוער קדמה
תשמ"ז: טדי קולק ויוסף ביגון (אסיר ציון)
תשמ"ח: יישובי קו העימות בגבול לבנון
תשמ"ט: נחום שריג
תש"ן: אסירי "הפרשה" בכלא מצרים
תשנ"א: משה כרמל ומפעל האולפנים העבריים לעולים
תשנ"ב: קיבוץ ראשית בירושלים והחינוכית וההתיישבותית בניצנה
תשנ"ג: ישעיהו (שייקה) דן ושמחה רותם (קז'יק)
תשנ"ד: עזריה אלון ועמותת יד לשריון
תשנ"ה: מאיר דודזון ומשלחת חיל הרפואה של צה"ל לרואנדה
תשנ"ו: ישראל טל ותיאטרון גשר
תשנ"ז: יצחק ארד ואלי עמיר
תשנ"ח: מולה כהן
תשנ"ט: דן רם והכפר לשיקום נפגעי סמים מלכישוע
תש"ס: סטף ורטהיימר ועמותת "חיים" למען ילדים חולי סרטן בישראל
תשס"א: מנשה הראל ועמותת "ער"ן
תשס"ב: רות דיין ו"צהלה", פרויקט חונכות לבני נוער
תשס"ג: מאיר עמית ו"אתגרים", עמותה לשילוב חברתי של נכים
תשס"ד: שמואל טנקוס ו"מקסם", מרכזי למידה לעולי אתיופיה בחדרה
תשס"ה: ירחמיאל אסא וזק"א, איתור, חילוץ, הצלה וזיהוי קרבנות אסון
תשס"ו: יואל מרשק ואדם - המדרשה לדמוקרטיה ולשלום על-שם אמיל גרינצוויג
תשס"ז: דיתה פרח ועמותת איילים, עמותה להתיישבות סטודנטים ויזמים בגליל ובנגב
תשס"ח: ישובי קו-העימות עוטף עזה, העיר שדרות והמועצות האזוריות: אשכול, חוף אשקלון, שדות נגב, שער הנגב ולמכללה האקדמית ספיר
תשס"ט: לאה שקדיאל ועמותת "טספצ'ין" לשילוב חברתי של ילדים ונוער, בני העדה האתיופית, ביבנה
תש"ע: עמרם מצנע והמכינות הקדם צבאיות
תשע"א: תנועת דרור ישראל והמועצה לשימור אתרי מורשת בישראל
תשע"ב: יחזקאל (איזי) שרצקי ותנועת אור
תשע"ג: משפחת בלום מהיישוב חצבה - על קידום ופיתוח חלוציות חקלאית בעידן המאה ה-21
תשע"ד: פרויקט בן-יהודה וכנפיים של קרמבו
תשע"ו: עדי נגב ולקט ישראל
תשפ"א: פרופסור משה שהם מהטכניון וארגון Start-Up Nation Central
תשפ"ב: קבוצת דוראל אנרגיה ופרויקט "רפואת רחוב" (עמותת מגרש ביתי)
הערות שוליים

↑  פרס יגאל אלון לכפר הנוער קדמה, מעריב, 27 באפריל 1986
|  פרסים ישראליים  |
| --- | --- | --- |
| פרסים כלליים | פרס ישראל • פרס משרד החינוך והתרבות • פרס וולף • פרס א.מ.ת. • פרס דן דוד • פרס רוטשילד • פרס ירושלים • פרס בראשית • פרס יושב-ראש הכנסת לאיכות החיים |  |
| ציונות | פרס בגין • פרס בוני ציון • פרס יגאל אלון • פרס הרצל (הרצליה) • פרס בן-גוריון • פרס היצירה בתחום הציונות • פרס מוסקוביץ' לציונות • פרס ירושלים (ערוץ 7) • פרס שומר ציון |  |
| טכנולוגיה | פרס ביטחון ישראל • פרס ראש הממשלה ליזמות ולחדשנות • פרס ראש הממשלה לחדשנות בתחום תחליפי נפט |  |
| מדעים מדויקים | פרס אברבנאל  • פרס ארדש • פרס הארווי • פרס לויצקי • פרס נסיהו • פרס קריל |  |
| מוזיקה | פרס אקו"ם • פרס ראש הממשלה לקומפוזיטורים • פרס עמ"י |  |
| ספרות | פרס ביאליק • פרס ברנר • פרס זאב • פרס טשרניחובסקי • פרס ספיר • פרס ברנשטיין • פרס גפן • פרס עומר • פרס רופין • פרס קוגל • פרס היצירה לסופרים עבריים • פרס רעיית נשיא המדינה לשירה עברית |  |
| אמנות פלסטית | פרס עידוד היצירה לאמנות פלסטית • פרס האמן הצעיר • פרסי מוזיאון ישראל • פרסי מוזיאון תל אביב • פרס אנדי • פרס קרן גוטסדינר לאמן ישראלי צעיר • פרס הרמן שטרוק • פרס רפפורט • פרס שיף • פרס היצירה הציונית • פרס ליאון קונסטנטינר • פרס קרן מנדל ואווה פונדיק לאמנות ישראלית |  |
| ספרות תורנית | פרס הרב עובדיה יוסף לכתיבה הלכתית • פרס הרב קוק לספרות תורנית • פרס ירושלים לספרות תורנית • פרס לספרות תורנית בני ברק • פרס הרב מימון • פרס הרב טולידאנו לספרות תורנית • פרס הרב בר שאול |  |
| עיתונות | פרס סוקולוב • פרס דוש לקריקטורה • פרס עיפרון הזהב |  |
| קולנוע וטלוויזיה | פרס האקדמיה לטלוויזיה • פרס אופיר • פרס גרוס למצוינות באנימציה |  |
| תרומה לחברה | אות הנשיא להתנדבות • פרס זוסמן-ג'וינט • פרס ירושלים לאחדות ישראל |  |
פנטציה

שלושת הערכים הראשונים של הביטוי x [5]2. הערך של 3[5]2 הוא בערך 7.626 × 10 12 ; ערכים עבור x גבוה יותר, כגון 4[5]2, שזה בערך 2.361 × 10 8.072 × 10 153 גדולים מדי מכדי להופיע בגרף.
במתמטיקה, פנטציה (או היפר-5 ) היא ההיפר-פעולה הבאה אחרי הטטרציה ולפני ההקסציה. היא מוגדרת כטטרציה חוזרת, בדיוק כפי שטטרציה היא חזקה חוזרת זוהי פעולה בינארית המוגדרת עם שני מספרים a ו-b, כאשר עושים a בטטרציית עצמו b פעמים. לדוגמה, שימוש בסימון היפר-פעולות עבור פנטציה וטטרציה,  2[5]3 פירושו 2 בטטרציית עצמו פעמיים, או  2[4](2[4]2) . לאחר מכן ניתן לצמצם זאת ל  2[4](2^{2})=2[4]4=2^{2^{2^{2}}}=2^{2^{4}}=2^{16}=65,536.
אֶטִימוֹלוֹגִיָה

את המילה "פנטציה" טבע ראובן גודשטיין ב-1947 כהלחם מילים פנטה (חמש) ואיטרציה. זה חלק מתוכנית השמות הכללית שלו עבור היפר-פעולות.
סימון

אין הסכמה לגבי הסימון של פנטציה; ישנן דרכים רבות ושונות לכתוב את פעולת הפנטציה. עם זאת, חלקם נפוצים יותר מאחרים, ולחלקם יתרונות או חסרונות ברורים בהשוואה לאחרים.
אפשר לכתוב פנטציה, כמו שכותבים היפר-פעולות פעולות אחרות, למשל:  a[5]b = a בטטרצית a כך שכמות הפעמים שיש a בתרגיל הזה שווה ל-b, והחמש בסוגריים המסולסלות מסמן שזה פנטציה.
בסימון החץ למעלה,  a[5]b מיוצג כ  a\uparrow \uparrow \uparrow b אוֹ  a\uparrow ^{3}b . בסימון זה,  a\uparrow b מייצג חזקה ו- a\uparrow \uparrow b מייצג טטרציה. ניתן להתאים את הפעולה בקלות לחזקה וטטרציה על ידי שינוי כמות החצים.
בסימון חץ משורשר,  a[5]b=a\rightarrow b\rightarrow 3 .
סימון מוצע נוסף הוא  {_{b}a}, אם כי זה לא ניתבה לפעולות היפר-ניתוח גבוהות יותר.
דוגמאות

ניתן לקבל את ערכי פונקציית הפנטציה גם מהערכים בשורה הרביעית בטבלת הערכים של גרסה של פונקציית אקרמן: אם  A(n,m) מוגדר על ידי הישנות אקרמן  A(m-1,A(m,n-1)) עם התנאים ההתחלתיים  A(1,n)=an ו  A(m,1)=a, לאחר מכן  a[5]b=A(4,b) .
כמו טטרציה, פעולת הבסיס שלו, פנטציה לא הורחבה לגבהים שאינם שלמים, pentation  a[5]b מוגדר כרגע רק עבור ערכים שלמים של a ו- b שבהם a > 0 ו- b ≥ −2, ועוד כמה ערכי מספר שלמים שעשויים להיות מוגדרים באופן ייחודי. כמו בכל פעולות יתר מסדר 3 ( אקספונציה ) ומעלה, לפנטציה יש את המקרים הטריוויאליים (זהויות) הבאים שמתקיימים עבור כל הערכים של a ו- b בתחום שלו:
1[5]b=1
a[5]1=a
a[5]2=a[4]a
a[5]0=1
a[5](-1)=0
a[5](-2)=-1
a[5](b+1)=a[4](a[5]b)
מלבד המקרים הטריוויאליים המוצגים לעיל, פנטציה מייצרת מספרים גדולים מאוד במהירות רבה, כך שיש רק מקרים בודדים שאינם טריוויאליים המייצרים מספרים שניתן לכתוב בסימון קונבנציונלי, כפי שמודגם להלן:
2[5]2=2[4]2=2^{2}=4
2[5]3=2[4](2[5]2)=2[4](2[4]2)=2[4]4=2^{2^{2^{2}}}=2^{2^{4}}=2^{16}=65,536
2[5]4=2[4](2[5]3)=2[4](2[4](2[4]2))=2[4](2[4]4)=2[4]65,536=2^{2^{2^{\cdot ^{\cdot ^{\cdot ^{2}}}}}}{\mbox{ (a power tower of height 65,536) }}\approx \exp _{10}^{65,533}(4.29508) (מוצג כאן בתווי אקספוננציאלי חוזר מכיוון שהוא גדול מדי מכדי להיכתב בסימון קונבנציונלי. הערה  \exp _{10}(n)=10^{n} )
2[5]5=2[4](2[5]4)=2[4](2[4](2[4](2[4]2)))=2[4](2[4](2[4]4))=2[4](2[4]65,536)=2^{2^{2^{\cdot ^{\cdot ^{\cdot ^{2}}}}}}{\mbox{ (a power tower of height 2[4]65,536) }}\approx \exp _{10}^{2[4]65,536-3}(4.29508)
3[5]2=3[4]3=3^{3^{3}}=3^{27}=7,625,597,484,987
3[5]3=3[4](3[5]2)=3[4](3[4]3)=3[4]7,625,597,484,987=3^{3^{3^{\cdot ^{\cdot ^{\cdot ^{3}}}}}}{\mbox{ (a power tower of height 7,625,597,484,987) }}\approx \exp _{10}^{7,625,597,484,986}(1.09902)
3[5]4=3[4](3[5]3)=3[4](3[4](3[4]3))=3[4](3[4]7,625,597,484,987)=3^{3^{3^{\cdot ^{\cdot ^{\cdot ^{3}}}}}}{\mbox{ (a power tower of height 3[4]7,625,597,484,987) }}\approx \exp _{10}^{3[4]7,625,597,484,987-1}(1.09902)
4[5]2=4[4]4=4^{4^{4^{4}}}=4^{4^{256}}\approx \exp _{10}^{3}(2.19) (מספר עם יותר מ-10 153 ספרות)
5[5]2=5[4]5=5^{5^{5^{5^{5}}}}=5^{5^{5^{3125}}}\approx \exp _{10}^{4}(3.33928) (מספר עם יותר מ-10 10 2184 ספרות)
ראו גם

פונקציית אקרמן
מספרים גדולים
המספר של גרהם
הערות שוליים

↑  Perstein, Millard H. (ביוני 1962), "Algorithm 93: General Order Arithmetic", Communications of the ACM, 5 (6): 344, doi:10.1145/367766.368160 {{citation}}:  (עזרה).
↑  Goodstein, R. L. (1947), "Transfinite ordinals in recursive number theory", The Journal of Symbolic Logic, 12 (4): 123–129, doi:10.2307/2266486, JSTOR 2266486, MR 0022537.
↑  Conway, John Horton; Guy, Richard (1996), The Book of Numbers, Springer, p. 61, ISBN 9780387979939.
↑  "Tetration.org - Tetration". www.tetration.org. נבדק ב-2022-09-12.
↑  Nambiar, K. K. (1995), "Ackermann functions and transfinite ordinals", Applied Mathematics Letters, 8 (6): 51–53, doi:10.1016/0893-9659(95)00084-4, MR 1368037.
פילשד

| --- | --- |
 מדינה:  הונגריה הונגריה
 חבל:  המישור הגדול הצפוני
 מחוז:  סבולץ'-סטמאר-ברג סבולץ'-סטמאר-ברג
 נפה:  נפת פהרגיארמט
 שטח:  15.05 קמ"ר
 אוכלוסייה:  ‏
  ‑ בכפר:  434 (1 בינואר 2020)
 קואורדינטות:  48°01′00″N 22°41′00″E﻿ / ﻿48.016666666667°N 22.683333333333°E﻿ / 48.016666666667; 22.683333333333 
 אזור זמן:  UTC +1
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.פילשד(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.פילשד  he tabBackground:;tabBorder:#aaa;defaultTab:0;
 
פילשד (בהונגרית: Fülesd) הוא כפר במחוז סבולץ'-סטמאר-ברג שבצפון מזרח הונגריה.
בדומה ליישובים רבים באירופה, גם אוכלוסיית פילשד קטנה משמעותית בעשרות השנים האחרונות, מ-477 תושבים בשנת 1990 עד 434 תושבים בשנת 2020.